
   AMATA APRAKSTS
	APSTIPRINU
Finanšu ministrijas
valsts sekretāre B. Bāne

Dokuments apstiprināts ar elektronisko parakstu
Datums skatāms laika zīmogā
Reģistrācijas numurs skatāms reģistrācijas informācijā 

	2.AMATA NOSAUKUMS
	Vecākais eksperts risku datu analīzes jautājumos
	2.1.AMATA STATUSS
	Ierēdnis

	3.STRUKTŪRVIENĪBA

	Eiropas Savienības fondu sistēmas vadības departaments
Eiropas Savienības fondu risku pārvaldības nodaļa

	4.PROFESIJAS KODS
	2422 09
	5.AMATA SAIME UN LĪMENIS
	37.  IIA

	6.TIEŠAIS VADĪTĀJS
	Nodaļas vadītājs
	7.FUNKCIONĀLAIS VADĪTĀJS
	Nodaļas vadītājs

	8.IEKŠĒJĀ SADARBĪBA
	Sadarboties Eiropas Savienības (turpmāk – ES) fondu sistēmas vadības departamenta nodaļu ietvaros un ar citiem Finanšu ministrijas (turpmāk – ministrijas) departamentiem
	9.ĀRĒJĀ SADARBĪBA
	- regulāri sadarboties ar ES fondu vadībā un Atveseļošanas un noturības mehānisma (turpmāk – ANM) plāna ieviešanā un īstenošanā iesaistītajām institūcijām;
- pēc nepieciešamības sadarboties ar nozaru ministrijām, citām valsts pārvaldes iestādēm;
- sadarboties ar Eiropas Komisijas pārstāvjiem un nodrošināt informācijas apmaiņu atbilstoši kompetencei



	10.AMATA MĒRĶIS
	Nodrošināt ES fondu un citu ārvalstu finanšu instrumentu risku pārvaldībai nepieciešamo datu iegūšanu, kvalitātes kontroli, analīzi un vizualizāciju, lai savlaicīgi identificētu riskus un to izmaiņas, pamatotu riskos balstītus vadības lēmumus un uzraudzības pasākumus, kā arī sniegtu priekšlikumus risku mazināšanai.

	11.AMATA PIENĀKUMI

	
	PIENĀKUMS
	NOZĪMĪBA %

	11.1.
	Iegūt, apkopot, strukturēt un analizēt ES fondu un citu ārvalstu finanšu instrumentu risku pārvaldības datus no iekšējiem un ārējiem informācijas avotiem, tostarp: veikt datu kvalitātes, pilnīguma un savstarpējās atbilstības pārbaudes; identificēt riska tendences, novirzes, kopsakarības un jaunus riska signālus; izstrādāt un uzturēt risku indikatorus, analītiskos pārskatus, datu vizualizācijas un vadības informācijas paneļus; regulāri sagatavot informāciju nodaļas un departamenta vadībai, un valsts sekretāra vietniekam par aktuālajiem riskiem, to izmaiņām un nepieciešamajiem risku mazināšanas pasākumiem.
	40%

	11.2.
	11.2.1. Nodrošināt analītisko un organizatorisko atbalstu ES fondu un citu ārvalstu finanšu instrumentu risku pārvaldības procesam un risku pārvaldības darba grupai, sagatavojot datus risku noteikšanai, izvērtēšanai, prioritizēšanai un risku mazināšanas pasākumu izvēlei.
11.2.2. Uzturēt un pilnveidot risku datu kopas un risku reģistrus, analizēt risku novērtējumu un kontroles pasākumu izpildes rezultātus, kā arī koordinēt un analizēt specifisko krāpšanas un korupcijas risku novērtēšanas datus, sniedzot priekšlikumus Risku pārvaldības stratēģijas un risku vadības pieejas pilnveidošanai.
	25%

	11.3.
	Nodrošināt analītisko atbalstu riskos balstītai starpniekinstitūcijām deleģēto funkciju izpildes uzraudzībai, tostarp:
1. 
2. 
11.3.1. izstrādājot un pilnveidojot risku atlases kritērijus, riska indikatorus, datu atlases un prioritizēšanas modeļus pārbaužu un citu uzraudzības pasākumu plānošanai;
11.3.2. sagatavojot datu atlases, analītiskos pamatojumus un riska profilus pārbaužu, virskontroļu un neatkarīgu pārbaužu veikšanai;
11.3.3. analizējot pārbaužu rezultātus, konstatējumus, neatbilstības un citus uzraudzības datus, lai identificētu sistēmiskus riskus un atkārtotas problēmas;
11.3.4. uzraugot pārbaužu rezultātā un auditu vai revīziju ietvaros izteikto ieteikumu ieviešanas datus, nodrošinot to kvalitāti un savlaicīgu ievadi Kohēzijas politikas fondu vadības informācijas sistēmā.
	20%

	11.4.
	11.4.1. Sniegt priekšlikumus risku pārvaldības, datu analīzes, risku indikatoru, kontroļu, pārbaužu un uzraudzības metodoloģisko dokumentu izstrādei, aktualizēšanai un pilnveidošanai.
11.4.2. Sniegt konsultācijas par risku datu interpretāciju, risku novērtēšanu, datu kvalitāti un riskos balstītas uzraudzības jautājumiem.
11.4.3. Izstrādāt un pilnveidot risku datu apstrādes, analīzes un pārskatu sagatavošanas risinājumus, tostarp veicināt procesu automatizāciju un datu atkārtotu izmantošanu.
11.4.4. Nodrošināt auditu un revīziju vajadzībām nepieciešamo risku datu un analītiskās informācijas sagatavošanu, kā arī sniegt atbalstu nodaļas kompetencē esošo iekšējo procedūru sagatavošanā un aktualizēšanā.
11.4.5. Atbilstoši kompetencei pārstāvēt struktūrvienību citās valsts un pašvaldību iestādēs, Eiropas Komisijā, sanāksmēs un darba grupās.
11.4.6. Atbilstoši nodaļas kompetencei pildīt citus uzticētos pienākumus.
	15%



	12.KOMPETENCES

	12.1.
	Analītiskā domāšana

	12.2.
	Konceptuālā domāšana

	12.3.
	Patstāvība

	12.4.
	Ētiskums



	13.PROFESIONĀLĀ KVALIFIKĀCIJA

	13.1.IZGLĪTĪBA
	Augstākā akadēmiskā vai augstākā profesionālā izglītība matemātikas, statistikas, datorikas, inženierzinātņu un tehnoloģiju, ekonomikas, vadības vai citā sociālo zinātņu jomā.

	13.2.PROFESIONĀLĀ PIEREDZE
	13.2.1. Vēlama vismaz 2 gadu pieredze darbā valsts pārvaldē pēdējo 5 gadu laikā, izpratne par tās darbības principiem.
13.2.2. Vismaz 2 gadu praktiskā pieredze datu analītikā, risku novērtēšanā, risku vadībā.

	13.3.PROFESIONĀLĀS ZINĀŠANAS UN PRASMES
	Zināšanas par risku pārvaldības principiem, datu analīzes metodēm, datu kvalitātes kontroli un ES institūciju darbības principiem un lēmumu pieņemšanas procesu. Prasme formulēt datos balstītus secinājumus un ieteikumus. Nepārtraukta zināšanu papildināšana.

	13.4.VISPĀRĒJĀS ZINĀŠANAS UN PRASMES
	Labas angļu valodas zināšanas rakstos un mutvārdos. Prasme pielietot teorētiskās zināšanas praksē. 
Padziļinātas darba pienākumiem atbilstošas datora lietotāja prasmes, īpaši datu apstrādē un analīzē (piemēram, MS Excel); vēlama pieredze ar datu vizualizācijas un datu apstrādes automatizāciju.



	14.AMATA ATBILDĪBA
	14.1. Veikt nodaļai noteikto funkciju un uzdevumu savlaicīgu un kvalitatīvu izpildi saskaņā ar departamenta reglamentu un nodaļas vadītāja norādījumiem.
14.2. Veikt darbu patstāvīgi, nepieciešamības gadījumā konsultējoties ar nodaļas vadītāju, departamenta vadību, kā arī informēt nodaļas vadītāju, departamenta vadību par uzticēto uzdevumu izpildes gaitu un problēmām.
14.3. Ievērot vadošās iestādes procedūru rokasgrāmatā kompetencei saistošās kārtības, vadlīnijas un metodikas, kā arī sniegt priekšlikumus to pilnveidošanai.

	15.AMATA TIESĪBAS
	15.1. Savlaicīgi saņemt darba pienākumu veikšanai nepieciešamo informāciju no nodaļas vadītāja.
15.2. Sniegt priekšlikumus nodaļas vadītājam nodaļas darba organizācijas, kvalitātes un efektivitātes uzlabošanai.

	16.CITA INFORMĀCIJA
	Darbs regulāri prasa jaunus analītiskus risinājumus. Darbs saistīts ar liela apjoma, dažādu avotu un struktūras datu apstrādi, kvalitātes pārbaudi, kopsakarību un riska signālu identificēšanu, ekspertu novērtējumu salīdzināšanu un datos balstītu priekšlikumu sagatavošanu lēmumu pieņemšanai.

*Dokuments parakstīts ar drošu elektronisko parakstu un satur laika zīmogu.

